text: Spøgefugl driver gæk med politiet
  01 april 2018 kl. 04.27
  En spøgefugl eller flere drev lørdag gæk med politiet i Esbjerg. Lige foran politigården blev en parkeret patruljevogn forsynet med en ekstra kulørt lampe.
  
  Syd- og Sønderjyllands Politi på Twitter: " Nogen har nok hygget sig...."
  Lige for næsen af mange betjente på påskevagt på politigården i Kirkegade i Esbjerg lykkedes det i ubemærkethed en eller flere spøgefugle at forsyne en parkeret patruljevogn med et rødt overtræk i form af en rød marmelade- eller legetøjspand.
  Syd- og Sønderjyllands Politi har valgt selv at more sig over hændelsen, som de har ooffentliggjort foto af på Twitter med kommentaren. "Nogen har nok hygget sig....."
  